Alyson Eckmann

**Alyson «Aly» Rae Eckmann** (Seattle, Washington, Estatu Batuak, 1990eko azaroaren 8a) estatubatuar aurkezlea, erreportaria, aktorea, abeslaria eta irrati-esataria da.

## Biografia 
### Lehen urteak 
Alyson Rae Eckmann Seattlen jaio bazen ere, hemezortzi urterekin Mexikora joan zen eta, hogei urterekin, Madrilera (Espainia) joan zen bizitzera. Hasiera batean, Alyson hamar hilabete inguru geratu zen, baina umezain lana aurkitu ondoren beste bi urte geratu zen. Horren ondoren, Alyson oporretan joan zen Kanarietara, eta *Un príncipe para Corina* telebista-saioaren grabazioarekin egin zuen topo. Haren arabera: «kasualitatez Corinaren programarekin egin nuen topo, eta oso jakin gabe zelan, atera egin nintzen nintzen telebistan». Casting-zuzendari batek proposatu zion Cuatroren dating showean parte hartzeko ideia. Hasieran ezezko kontua izan zuen buruan, baina azkenean onartu egin zuen.

## Lan ibilbidea 
### Telebistako ibilbidea 
Ciatroko lannaren ondoren, Alysonek Telecinco telebista-kanalerako *Hable con ellas* telebista-saiorako fitxatu zuen; lehen aldiz aurkezle izan zen, eta, gainera, kazetari gisa ere aritu zen. Bestalde, Alysonek Los 40 Principales saioko *No te cortes* irratsaioan ere lan egin du esatari gisa.

2014ko urriaren 22an hasi zen Cuatroko *Todo va bien* saioan erreportari. 2015eko apirilean, Alysonek parte-hartze handia izan zuen *La que se avecina* telesailean. Megan Simons izan zen telesailean, Trevorren emaztea, Judithen bikotekide ohia. 2014az geroztik, VEVO Españarekin elkarlanean jardun zuen Alysonek, *Vevo Fresh* saioa eta DCODE jaialdiak aurkeztuta.

2015. urtean, Alysonek Movistar+-eko kanal bat, *Non Stop People,* gazteentzat eta gazteek zuzendua, Xtra! saioa  aurkezteko fitxatu zuen programa.

2016ko irailaren 29an, Ten kateko *Sigueme el Rollo* -lehiaketa saioan parte hartu zuen.

Telecincoren Gran Hermano VIP 5 reality showeko lehiakide izan zen, besteak beste, Alonso Caparrós, Daniela Blume, Elettra Lamborghini, Emma Ozores, Irma Soriano eta Ivonne Reyes. Apirilaren 13ko gauean, Alyson Eckmann izan zen GH VIPen bosgarren edizioaren irabazlea, eta 100.000 euroko saria jaso zuen, bere aldeko % 58,08 audientziarekin.

Maiatzaren 4an jakinarazi zen lehiakide gisa parte hartuko zuela Telecincoko *Me lo dices o me lo cantas* saio berrian. Urrian jakinarazi zuen Gran Hermano Revolution-en bi asterako soilik zela VIP gonbidatua.

Bost urtez telebistatik desagertuta egon ondoren, Alyson berriro itzuli zen Telecincoren reality berrian parte hartuz, *Pesadilla en El Paraíso*; Gloria Camila Ortega, Mónica Hoyos, Víctor Janeiro edo Lucía Dominguínekin abentura partekatu zuen ezagunenen artean, 2017ko Gran Hermano Vip-en ere berearekin egondako Marco Ferri modelo italiarrak ere parte hartu zuen.

### Musika munduan 
Musikari dagokionez, jazz-talde bateko kantaria izan zen 8 urtez. Geroago, bi sinple konposatu zituen, bata 2014. urtean, «*Believe Me*» izenekoa, eta bestea 2015. urtean, «*Day After Day*» izenekoa. Gainera, Cats, *Seussical* eta *Annie* musikaletan parte hartu zuen.

2016. urtean Antena 3eko *Tu cara me suena* musika-programara joan zen, non Tracy Chapman interpretatu zuen. Urte horren amaieran, Aly Eckmannek «*Get Over It*»en lagundu zuen bokalista gisa, Clipper's Sounds musika-zigiluarekin salgai jarri zen Les Castizos-en gai batean.

## Bizitza pertsonala 
2013. urtean, Álex González aktorearekin zuen harremanaren berri eman zen, musu ematen ari zen aldizkari bateko azalean. 2015. urtean, *Xtra*! programan erreportaje bat egin ondoren, Peter Vivesekiko harreman zurrumurruak egon ziren.

2017an, reality *GH* VIPen Big Brother Brasilgo Antonio Rafaski  lehiakidea ezagutu zuen, baina harremana realitytik kanpo hautsi zen.

2018an, Joey mutil-lagunarekin Los Angelesera joan zen bizitzera.

## Ibilbidea 
### Telebista-programak 
### Irratia 
### Telebistako serieak 
## Erreferentziak 
## Kanpo estekak